Eduard Kuuskor

Eduard Kuuskor (2. jaanuar 1918 Russalu mõis, Varbola vald – 18. jaanuar 2022) oli Eesti sõjaväelane ja radist, Raua tänava lahingu veteran. Kuuskor õppis Tallinna 21. Koolis ning Tallinna poeglaste täienduskoolis, raadiotehnikat õppis ta Noorte Meeste Kristliku Ühingu raadiokoolis. Aega teenis ta Sidepataljoni raadiorühmas. 1940. aastal, NSV Liidu okupatsiooni alguses, viidi pataljon üle 21. kooli hoonesse Raua tänaval, kus 21.–22. juunil toimus Raua tänava lahinguna tuntuks saanud episood, kui sidepataljonlased (sh ka ta ise) hakkasid vastu riigipöörajate katsele neid relvituks teha. Kuna Eesti sõjavägi ühendati Punaarmeega, oli Kuuskor kuni 1941. aastani selle ridades, kuid sõjategevuse käigus põgenes ta üle rindejoone ja andis end Saksa sõjaväe kätte. Peagi vabastati ta terviseprobleemide tõttu tegevteenistusest. Seejärel tegutses Kuuskor Tallinnas luurerühma Haukka sidemehena. Märtsipommitamise ajal hävis Kuuskori sideaparatuur, kuid sellest hoolimata süüdistati teda nõukogudevastases tegevuses (välisriikide kasuks raadioaparaatide abil spioneerimises) ning 1944. aastal mõisteti ta 10 aastaks vangi. Ta viibis ka asumisel Komimaal, kus ta töötas kaevanduses ning jäi ka pärast vabastamist sinna mõneks ajaks elama, sest põhjas töötades oli pereisal võimalik pensionile saada juba 50-aastaselt. 1968. aastal naasis ta Eestisse ning elas alates sellest ajast Keilas. Eestis viibides töötas ta siiski Eesti NSV Geoloogia Valitsuses geofüüsika alal. Kuuskorile kui Raua tänava lahingu veteranile on antud mitu sõjalist autasu. 2002. aastal sai ta Kotkaristi IV klassi teenetemärgi ning 2016. aastal Staabi- ja sidepataljoni kõrgeima autasu – pataljoni rinnamärgi. 3. jaanuaril 2018 kinkis Riho Terras Kuuskorile kaitseväe juhataja lipu. Eduard Kuuskori abikaasa Astrid suri 2008. aastal. Nad mõlemad on maetud Keila lähedale Karjaküla kalmistule.[viide?] Lahkus Raua tänava lahingu veteran kapral Eduard Kuuskor. Eesti Kaitsevägi, 19. jaanuar 2022 Vapral Keila vanahärral täitus sajas eluaasta, Harju Elu, 4. jaanuar 2018. EV99 VIDEO: 99-aastane Eduard 25-aastasele Mihklile: vanasti oli rohkem eestlust, nüüd rohkem juttu ja vähem tegusid, 24. veebruar 2017. Keila linna nädala tegija: Eduard Kuuskor, 1. märts 2013. Vitaalsed mementolased Harjumaal: Eduard Kuuskor, Memento Teataja, juuni 2012, lk 21. Kaitseväe juhataja õnnitles sajandi vanuseks saanud veterani, 3. jaanuar 2018. Eesti riiklike teenetemärkide kavaleride andmebaas presidendi kantselei kodulehel (president.ee). Staabi- ja sidepataljoni ülem tunnustas Raua tänava lahingus võidelnuid, 5. jaanuar 2016 Vapral Keila vanahärral täitus sajas eluaasta, Harju Elu, 4. jaanuar 2018. Keila linna nädala tegija: Eduard Kuuskor, 1. märts 2013. Raua tänava veteran Eduard Kuuskor sai 100-aastaseks, ERR, 2. jaanuar 2018. Video: 100-aastane Eduard Kuuskor: teised joovad ja ma pean tuikuma, Delfi, 7. jaanuar 2018. Eduard Kuuskor, Sõdurileht, 4. jaanuar 2018. Vanem kui Eesti Vabariik, Keila Leht, 2. jaanuar 2018. Kaitseväe juhataja õnnitles sajandi vanuseks saanud veterani, 3. jaanuar 2018. Vikerhommik. Eesti eakaaslased. 100-aastane Eduard Kuuskor, 20. veebruar 2018. EV99 VIDEO: 99-aastane Eduard 25-aastasele Mihklile: vanasti oli rohkem eestlust, nüüd rohkem juttu ja vähem tegusid, 24. veebruar 2017. Vitaalsed mementolased Harjumaal: Eduard Kuuskor, Memento Teataja, juuni 2012, lk 21. 100 aastat elu, ETV, 25. veebruar 2018.